 ڪراچي ( ويب ڊيسڪ ) مشهورر سوشل ميڊيا ايپليڪيشن واٽس ايپ گذريل سال ڪوڙين خبرن کي روڪڻ ۾ مدد لاءِ ” فارورڊ ميسيج “ جو ليبل متعارف ڪرايو هو ۽ هاڻ ان ڏس ۾ وڌيڪ ٻن فيچرن جو تجربو شروع ڪري ڇڏيو آهي جن ۾ ” فارورڊ انفو “ ۽ ” فريڪوئنٽلي فارورڊ “ شامل آهن.  فاروڊنگ انفارميشن جي آپشن کي ” انفو سيڪشن“ ۾ شامل ڪيو ويندو جنهن ذريعي ڪو به صارف باآساني اهو ڄاڻي سگهندو ته جيڪي فاروڊ پيغام هو پنهنجن دوستن ڏانهن موڪلي رهيو آهي ان کي ڪيترا دفعا فارورڊ ڪيو ويو آهي جڏهن ته پيغام کي چار يا ان کان وڌيڪ ڀيرا فاروڊ ڪيو ويندو ۽ ان سان گڏ ” فريڪوئنٽلي فاروڊ “ جو ليبل به لڳايو ويندو.  ذريعن موجب ڄاڻايل فيچر تجرباتي مرحلن ۾ آهن ۽ واٽس ايپ بيٽا ورزن استعمال ڪندڙ صارفن کي اها سهولت حاصل آهي جڏهن ته تمام جلد ان سهولت مان سمورا واهپيدار لاڀ حاصل ڪري سگهندا.
